Diari Oficial de la Generalitat Valenciana


Sumari del DOGV 5846, del 10-09-2008 (2008/9472)

Desnonament 1101/2007. Notificació de la sentència a Jesús Medina Coll.
-----------------------------------------------------------------------

### Dades del document

Número de DOGV
:   5846

Data del DOGV
:   10-09-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/9472


Data del document
:   01-07-2008

Organisme emissor
:   Jutjat de Primera Instància Número 17 de València

Tipus de document
:   Edicte

Descriptors 

:   * sistema judicial

Desnonament 1101/2007. Notificació de la sentència a Jesús Medina Coll.  
 [2008/9472]  
En el judici a què es fa referència s'ha dictat la resolució el text de la qual, literalment, diu així:  
«Sentència número 156/2008  
Jutge que la dicta: Paulino Fernández Cava  
Lloc: València  
Data: 1 de juliol de 2008  
Paulino Fernández Cava, magistrat jutge del Jutjat de Primera Instància número 17 de València, les actuacions de judici verbal sobre resolució de contracte d'arrendament i acumulada de reclamació de quantitats que es deuen número 1101/2007, en què ha sigut part demandant l'Institut Valencià de l'Habitatge, SA, amb la representació i defensa de l'advocat de la Generalitat, i part demandada, Jesús Medina Coll, declarat en rebel·lia; i atesos els següents:  
/.../  
Dispositiva  
Que, amb l'estimació de la demanda formulada per l'advocat de la Generalitat, es declara resolt el contracte d'arrendament celebrat entre els ací litigants, el dia 18 de febrer de 2004, sobre l'habitatge situat a València, plaça de la Santa Creu, número 1, planta 1a, porta 1, s'acorda el desnonament del demandat, Jesús Medina Coll, de l'habitatge esmentat, i es condemna així mateix el demandat indicat a pagar al demandant, l'Institut Valencià de l'Habitatge, SA, la quantitat de 5.714,40 euros, més les rendes que vencen fins a l'efectiu lliurament de la possessió a l'arrendador i amb imposició de les costes processals a la part demandada.  
El llançament es portarà a efecte el dia assenyalat (el dia 25 de setembre de 2008, a les 09.15 hores), i s'advertix a la part demandada que, si la sentència no es recorre, es procedirà al llançament en la data fixada, si ho sol·licita la part demandant en la forma establida en l'article 549 de la Llei d'Enjudiciament Civil (art. 440.3 de la LEC).  
Igualment s'advertix a la part demandada (art. 703.1 de la LEC) que si a l'immoble hi ha coses que no haja de lliurar a l'arrendador, les haurà de retirar abans de hui assenyalada per al llançament, ja que en cas contrari es consideraran béns abandonats a tots els efectes.  
Manera d'impugnació: mitjançant un recurs d'apel·lació davant l'Audiència Provincial de València (art. 455 LECn).  
El recurs es prepararà a través d'un escrit presentat en este Jutjat en el termini de cinc dies hàbils comptadors des de l'endemà de la notificació, limitat a citar la resolució apel·lada, manifestant la voluntat de recórrer, amb expressió dels pronunciaments que impugna (art. 457.2 LECn).  
Esta és la sentència, que pronuncie, mane i firme».  
Publicació. La sentència anterior l'ha donada, llegida i publicada el jutge que la va dictar, mentre estava celebrant audiència pública en el dia de hui, de la qual cosa jo, el secretari judicial, en done fe.  
València, 1 de juliol de 2008  
Atés el desconeixement de l'actual domicili o residència de la part demandada, mitjançant la provisió del dia de hui, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha acordat la publicació del present edicte al tauler d'anuncis del jutjat i la publicació en el Diari Oficial de la Comunitat Valenciana per a portar a efecte la diligència de notificació de sentència al demandat.  
València, 1 de juliol de 2008.- El secretari judicial: César Manuel Barona Sanchis.